Lisa 1

TEHNILINE KIRJELDUS

Kindlustusmaakleri teenus sõidukite kindlustuste vahendamiseks

1.	ÜLDKIRJELDUS

Hanke eesmärk on leida kindlustuse vahendaja (kindlustusmaakler), kes vahendab kindlustusteenust Riigi Kaitseinvesteeringute Keskuse (RKIK), Kaitseministeeriumi (KaM), Kaitseressursside Ameti (KRA) ja Kaitseväe (KV) maismaasõidukite kindlustamiseks (liikluskindlustus, vabatahtlik sõidukikindlustus).
	
2.	NÕUDED TEENUSELE

2.1.	Pakkuja peab olema kantud Finantsinspektsiooni poolsesse kindlustusmaaklerite nimekirja.
2.2.	Pakkuja peab teenuse osutamisel esindama tellija huve. 
2.3.	Pakkuja peab tagama vähemalt alljärgneva:
2.3.1.	vahendama vähemalt 4 (nelja) erineva Eestis tegutseva kindlustusandja kindlustusliike (liiklus- ja vabatahtlik sõidukikindlustus), pakkuja poolt riigihanke pakkumuse hindamiseks esitatud kindlustusandjate arv ei tohi lepinguperioodil väheneda;
2.3.2.	tellija poolt esitatud andmete põhjal koostama ülevaate erinevate kindlustusandjate pakkumistest;
2.3.3.	pakkuma sõltumatut analüüsi erinevate kindlustusandjate kindlustusliikide hulgast parima lahenduse leidmisel;
2.3.4.	jälgima poliiside kehtivust ja teavitama tellijat õigeaegselt nende pikendamise vajadusest;
2.3.5.	väljastama arveid sõlmitud kindlustuslepingute/poliiside kohta;
2.3.6.	teostama või vahendama kindlustuslepingute/poliiside ennetähtaegsete lõpetamiste ja muutmistega seotud toiminguid tellija avalduste alusel;
2.3.7.	nõustama tellijat kindlustuslepingutega seotud küsimustes (kahjukäsitlus, kindlustustingimused jms).
2.4.	Pakkuja peab hinnapäringule vastama vähemalt 2 (kahe) tööpäeva jooksul peale päringu saamist e-posti teel.
2.5.	Pakkuja peab väljastama kindlustuslepingu/poliisi vähemalt 2 (kahe) tunni jooksul peale tellija volitatud isiku poolt pakkumise kinnitamist. 
2.6.	Pakkuja kanda jäävad kõik teenuse osutamisega seotud dokumentide edastamise postikulud (lepingud, poliisid, arved jms), kui neid ei ole võimalik edastada elektrooniliselt.	
3.	KASUTATAVAD SEADMED JA MATERJALID

3.1.	Pakkuja peab omama vajaminevaid vahendeid (kontor, andmesidevõrk) elektroonilisel teel tellimuste edastamiseks ja poliiside vormistamiseks ning seadmeid poliiside ja roheliste kaartide väljastamiseks paberkandjal.	
4.	KVALITEEDIKONTROLL

4.1.	Tellija teostab Transpordiameti liiklusregistris liikluskindlustuse poliisidele pistelist kontrolli. 	
5.	TEENUSE TELLIMISE PROTSEDUUR

5.1.	Kaitseväel puudub Eesti Vabariigi territooriumil mootorsõiduki kasutamisel kindlustuskohustus. 
5.2.	Teenust tellitakse vastavalt tellija vajadustele.
5.3.	Teenuse tellimisõigust omavate isikute nimekiri edastatakse e-posti teel, peale lepingu sõlmimist.
5.4.	Teenust tellivad struktuuriüksuste volitatud isikud kirjalikult e-posti teel. 	
6.	HANKE ORIENTEERUVAD MAHUD

6.1.	Orienteeruvad mahud
6.1.1.	Aastane liikluskindlustuste maht on orienteeruvalt 30-60 sõidukit.
6.1.2.	Aastane vabatahtliku sõidukikindlustuse eeldatav maht on orienteeruvalt 10-20 sõidukit.

6.2.	Orienteeruvad mahud võivad aastate lõikes muutuda. Teenust tellitakse vastavalt vajadusele ning ei kohusta kindlustama kogu summa ulatuses.